*Tilflytter brunch i Tønder Kommune*

Tønder Kommunes tilflytterservice er igen klar til at invitere alle ny-tilflyttede til brunch.

Det er et stort spring, når man vælger at flytte sig selv og måske sin familie til en ny landsdel, kommune eller endda et nyt land -en beslutning hele familien er involveret i. Tilflytterbrunchen er derfor målrettet **hele familien**. Der er arrangeret aktiviteter for jeres børn, så I har mulighed for, i ro og mag, at snuse og stille spørgsmål til mulighederne for det gode liv i netop jeres lokalområde.

Til arrangementet placeres I ved borde sammen med en eller flere fra lokalrådet/borgerforeningen i netop jeres lokalområde. Det gør, at I kan blive klogere på de tilbud og muligheder der er rundt i kommunen. ☺

I år er temaet: ”Mød din kommune” hvor vi inviterer ind til speeddating. Her vil du/i bl.a. møde Tønder kommunes foreningskonsulent, forskellige foreninger, skoleforvaltningen, Borgerservice, Tilflytterservice, Jobcenteret, Tønder Kulturskole, sprogskolen A2B, Sozialdienst m.fl.

program

* Kl. 10:10 Velkomst ved Borgmester Jørgen Popp Petersen.
* Kl. 10:30 Præsentation af Lokalråd og ”Mød din kommune” deltagere.
* Kl. 11:00 Brunch
* Kl. 11.30 Mulighed for spørgsmål og netværk rundt om bordet + speeddating.

* Kl. 12.45 Tak for i dag v/ bosætningskonsulent Marianne Okholm

**Dato : Søndag den 4. juni**

**Tid : kl. 10.00 – 13.00**

**Sted : Tønderhallerne, multisalen, Sønderlandevej 4, 6270 Tønder**

**Tilmelding på:** **mako7@toender.dk** **senest d. 19. maj 2023.**

**Skriv venligst navne på deltagere, antal børn + deres alder, samt hvilken by i kommer fra. Så har vi mulighed for at tilpasse aktiviteterne, samt placere jer korrekt.**

**Sæt allerede nu X i kalenderen.**

Vi glæder os til at tilbringe nogle hyggelige timer med jer ☺